തീരദേശ ജനതയുടെ ദുരിതങ്ങള് പഠിക്കാന് സംസ്ഥാന സര്ക്കാര് കമ്മീഷനെ നിയോഗിക്കണം: ടി.എന്. പ്രതാപന് എംപി തീരദേശ ജനതയോടു കേന്ദ്രസംസ്ഥാന സര്ക്കാരുകള് എന്നും തീര്ത്ത അവഗണനയാണ് കാണിക്കുന്നത്. കേരളത്തിന്റെ തീരപ്രദേശത്ത് പണ്ടു വര്ഷത്തിലൊരിക്കല് കാലവര്ഷക്കാലത്തു മാത്രമായിരുന്നു കടലാക്രമണം ഉണ്ടായിരുന്നത്. എന്നാലിപ്പോള് വര്ഷത്തില് രണ്ടും മൂന്നും തവണ രൂക്ഷമായ കടല് ക്ഷോഭം ഉണ്ടാകുന്നുണ്ട്. എന്നാലിതിന്റെ ഭാഗമായി വീട്, ഭൂമി, മത്സ്യബന്ധന ഉപകരണങ്ങള് എന്നിവ നഷ്ടപ്പെടുന്നവര്ക്കു മതിയായ സഹായം നല്കുന്നില്ല. കേന്ദ്ര സംസ്ഥാന സര്ക്കാരുകള് ഇത്തരം കടല് ക്ഷോഭങ്ങളെ പ്രകൃതി ദുരന്തത്തില് ഉള്പ്പെടുത്തിയിട്ടില്ല. സംസ്ഥാന സര്ക്കാരാണിതു ചെയ്യേണ്ടത്. നിയമസഭാംഗമായിരിക്കേ നിരവധി തവണ ആവശ്യപ്പെട്ടു. ഇപ്പോള് എംപി എന്ന നിലയില് പാ ര്ലിമെന്റിലും ആവശ്യപ്പെട്ടു. കടല്ഭിത്തി നിര്മിക്കേണ്ടതു സംസ്ഥാന സര്ക്കാരാണ്. കാലാവസ്ഥ വ്യതിയാനത്തിന്റെ ഭാഗമായി കടലിലെ ജല നിരപ്പ് ഉയരുകയാണ്. ഈ പ്രതിഭാസത്തെക്കുറിച്ച് പഠിക്കാന് സംസ്ഥാന സര്ക്കാര് ശാസ്ത്രജ്ഞര് ഉള്പ്പെടുന്ന വിദഗ്ധ സംഘത്തെ ചുമതലപ്പെടുത്തണം. നിലവിലുള്ള കടല് ഭിത്തിയുടെ അറ്റകുറ്റപ്പണികള് നടത്താനുളള പണം സംസ്ഥാന ബജറ്റിലോ കിഫ്ബി ഫണ്ടിലോ ഉള്പ്പെടുത്തണം. മന്ദലാംകുന്ന് മുതല് അഴീക്കോടുവരെ എടുത്താല് ചേറ്റുവ അഴിമുഖത്തു മാത്രമാണു പുലിമുട്ടുള്ളത്. ഞാന് നാട്ടിക എംഎല്എ ആയിരിക്കുമ്ബോള് നടത്തിയ കഠിനാധ്വാനത്തിന്റെ ഫലമായിട്ടാണ് ഈ പുലിമുട്ടും ചേറ്റുവ ഹാര്ബറും കൊണ്ടുവന്നത്. ദീപിക പരമ്ബരയിലെ നിര്ദേശം പോലെ കടല്ക്ഷോഭ പ്രദേശങ്ങള് നോക്കി ഇടയ്ക്കിടെ പുലിമുട്ട് ഇടുക തന്നെയാണു പ്രധാന പരിഹാര മാര്ഗം. ഇതിനിടയില് കൊച്ചു കൊച്ചു പുലിമുട്ടുക ളും. ഇതു കടല്ക്ഷോഭത്തെ പൂര്ണമായും തടയില്ലെങ്കിലും ശമനമാകും. പക്ഷേ, മത്സ്യത്തൊഴിലാളികള്ക്ക് ഏറെ ഗുണം ചെയ്യും. പുനര്ഗേഹം പദ്ധതിയില് ആകെ 10 ലക്ഷം രൂപയാണു സ്ഥലത്തിനും വീടിനും കൂടി നല്കുന്ന ത്. ഇതു കുറഞ്ഞത് 25 ലക്ഷം രൂപയാക്കണം. അവരുടെ ഭൂമിയുടെ ഉടമസ്ഥാവകാശം അവരുടെ പേരില് തന്നെ നിലനിര്ത്തുകയും തെങ്ങ് മുതലായവയുടെ ആദായങ്ങള് എടുക്കാന് അനുവദിക്കുകയും വേണം. പക്ഷേ, ഈ ഭൂമി വില്ക്കാന് പാടില്ലെന്നു സര്ക്കാരിനു തീരുമാനമെടുത്ത് രജിസ് ട്രാര് ഓഫീസുകളിലേക്ക് അറിയിക്കാം. മത്സ്യത്തൊഴിലാളികള്ക്കു പ്രത്യേകമായി ഉണ്ടായ ഭവന പദ്ധതി ലൈഫില് ലയിപ്പിച്ചതിനാല് പലപ്പോഴും മുന്ഗണന ലഭിക്കുന്നില്ല. അതിനാല് പഴയ പദ്ധതി പുനഃസ്ഥാപിക്കണം. വീടുപണിക്കു മാത്രമായി അഞ്ചു ലക്ഷം നല്കണം മത്സ്യ ബന്ധന ഉപകരണങ്ങള് സബ്സിഡി നിരക്കില് നല്കണം. മത്സ്യ ബന്ധന വള്ളങ്ങള് ഉപയോഗിക്കുന്ന ഡീസല്, പെട്രോള്, മണ്ണെണ്ണ എന്നിവയ്ക്ക് റോഡ് സെസ് ഒഴിവാക്കി വിലക്കുറവില് നല്കണം. തീരദേശ ജനതയുടെ ദുരിതങ്ങള് പഠിക്കുന്നതിന് സംസ്ഥാന സര്ക്കാര് ഒരു കമ്മീഷനെ നിയോഗിക്കണം. അതില് മത്സ്യത്തൊഴിലാളി പ്രതിനിധികളും ജനപ്രതിനിധികളും ശാസ്ത്രജ്ഞരും വേണം. ഇവര് തീരദേശങ്ങളില് സിറ്റിംഗ് നടത്തി മത്സ്യത്തൊഴിലാളികളുടെ സാമൂഹിക സാമ്ബത്തിക വിദ്യാഭ്യാസ കാര്യങ്ങള് പഠന വിധേയമാക്കി സര്ക്കാരിനു പഠന റിപ്പോര്ട്ട് സമര്പ്പിക്കണം.